Special News from Metro Cities | Bhubaneswar Metro News | Cuttack Metro News | Puri Metro News\nSpecial News from Metro Cities | Bhubaneswar Metro News | Cuttack Metro News | Puri Metro News Exclusively on Dharitri.com\nକଂଗ୍ରେସର ନବ ନିଯୁକ୍ତ ଜିଲା ସଭାପତିଙ୍କ ବୈଠକ\nଭୁବନେଶ୍ୱର, ୧୩।୬(ବ୍ୟୁରୋ): ନିକଟରେ ଓଡ଼ିଶା ପ୍ରଦେଶ କଂଗ୍ରେସର ୧୧ ଜିଲା ସଭାପତିଙ୍କୁ ପରିବର୍ତ୍ତନ କରାଯାଇ ଥିଲା। ସେମାନଙ୍କ ସ୍ଥାନରେ ନବନିଯୁକ୍ତ ଜିଲା ସଭାପତି ଏବଂ କାର୍ଯ୍ୟକାରୀ ସଭାପତିଙ୍କୁ ଦାୟିତ୍ୱ ଦିଆଯାଇଥିଲା।\nପଥପ୍ରାନ୍ତ ନାଟକରେ ଶିଶୁ ଶ୍ରମିକ ଦୂରୀକରଣ ବାର୍ତ୍ତା\nଭୁବନେଶ୍ୱର, ୧୩।୬(ବ୍ୟୁରୋ)- ଶିଶୁଶ୍ରମ ପ୍ରଥାର ବିଲୋପ ପାଇଁ ସମସ୍ତଙ୍କ ସଙ୍କଳ୍ପ ଜରୁରୀ। ସରକାରୀ କଳ ମଧ୍ୟରେ ସମନ୍ବୟ ରଖାଯିବା ସାଙ୍ଗକୁ ବ୍ୟାପକ ଜନଜାଗରଣ ସୃଷ୍ଟି ଉଦ୍ଦେଶ୍ୟରେ ଶିଶୁ ଓ ମହିଳା ବିକାଶ କେନ୍ଦ୍ର(ସିସିଡବ୍ଲୁଡି) ତରଫରୁ ମଙ୍ଗଳବାର ମାଷ୍ଟରକ୍ୟାଣ୍ଟିନ୍ଠାରେ ଏକ ପଥପ୍ରାନ୍ତ ନାଟକ ପରିବେଷଣ କରାଯାଇଥିଲା। ବିଶ୍ୱ ଶିଶୁଶ୍ରମ ନିରୋଧ ଦିବସ ଅବସରରେ ପରିବେଷିତ ଏହି ନାଟକରେ ପ୍ରତ୍ୟେକ ଶିଶୁର ଶିକ୍ଷା, ସ୍ବାସ୍ଥ୍ୟ ଓ ସୁରକ୍ଷାକୁ ସୁନିଶ୍ଚିତ କରିବା ଲାଗି ବାର୍ତ୍ତା ଦିଆଯାଇଥିଲା।\nବଳାତ୍କାର ପୀଡ଼ିତାଙ୍କୁ ମହିଳା ପୋଲିସର ତାଚ୍ଛଲ୍ୟ -ଚାଇଲ୍ଡ ଲାଇନ୍ ସଂଯୋଜକଙ୍କ କ୍ଷୋଭ -ପୀଡିତା ଜଣକ ୩ମାସର ଗର୍ଭବତୀ\nକଟକ ଅଫିସ, ୧୩।୬- ବଳାତ୍କାରଠାରୁ ବଳିଗଲା ପୋଲିସର ବର୍ବର ତଥା ତାଚ୍ଛଲ୍ୟ ବ୍ୟବହାର। ବଳାତ୍କାର ଶିକାର ହୋଇ ୩ ମାସର ଗର୍ଭବତୀ ହୋଇଥିବା ଜଣେ ନାବାଳିକା ମଙ୍ଗଳବାର ସନ୍ଧ୍ୟାରେ ନ୍ୟାୟ ପାଇଁ ମା'ଙ୍କ ସହ ମହିଳା ଥାନାକୁ ଆସିଥିଲେ। ହେଲେ ସେଠାରେ ଉପସ୍ଥିତ ଥିବା ଜଣେ ମହିଳା ପୋଲିସ ତାଙ୍କ ଅଭିଯୋଗ ଶୁଣି ହଠାତ୍ ଉତ୍ତେଜିତ ହୋଇପଡିଥିଲେ। ପୀଡିତାଙ୍କ ଚରିତ୍ର ଓ ସ୍ଥିତିକୁ ନେଇ ନାନା କଥା କହି ଘଉଡ଼ାଇ ଦେଇଥିଲେ। ସମ୍ପୃକ୍ତ ମହିଳା ପୋଲିସର ଏପରି ବ୍ୟବହାର ଓ ଆଭିମୁଖ୍ୟ ଦେଖି ସେଠାରେ ଉପସ୍ଥିତ ଚାଇଲ୍ଡ ଲାଇନ ସଂଯୋଜକ ନାରାୟଣ ଶୁକ୍ଳା ପ୍ରତିବାଦ କରିଥିଲେ। ଏହାପରେ ପୋଲିସ ଘଟଣାକୁ ଗୁରୁତ୍ୱ ସହ ନେଇ ଅଭିଯୁକ୍ତଙ୍କୁ ଧରିବା ପାଇଁ ଉଦ୍ୟମ ଆରମ୍ଭ କରିଥିଲା। ଅଭିଯୁକ୍ତ ଜଣକ ମଧୁପାଟଣା ଥାନା ଅନ୍ତର୍ଗତ ଏକ ଘରୋଇ ସଂସ୍ଥାରେ ସିକ୍ୟୁରିଟି ଗାର୍ଡ ଭାବେ କାର୍ଯ୍ୟ କରନ୍ତି।\nୱେବ୍ସାଇଟ୍ରେ ମାଟ୍ରିକ ସପ୍ଲିମେଣ୍ଟାରୀ ପରୀକ୍ଷା ଆଡମିଟ୍ କାର୍ଡ\nକଟକ ଅଫିସ,୧୩।୬- ମାଧ୍ୟମିକ ଶିକ୍ଷା ପରିଷଦ (ବୋର୍ଡ) ଦ୍ୱାରା ପରିଚାଳିତ ମାଟ୍ରିକ ସପ୍ଲିମେଣ୍ଟାରୀ ପରୀକ୍ଷା ଆସନ୍ତା ୨୨ରୁ ୨୯ ତାରିଖ ପର୍ଯ୍ୟନ୍ତ ଅନୁଷ୍ଠିତ ହେବ। ଏଥିପାଇଁ ରାଜ୍ୟର ୧୦୦ଟି ପରୀକ୍ଷା କେନ୍ଦ୍ର କରାଯାଇଥିବାବେଳେ ଆଡମିଟ୍ କାର୍ଡ ମଙ୍ଗଳବାରଠାରୁ ୱେବ୍ସାଇଟ୍ରେ ଉପଲବ୍ଧ ହୋଇଛି। ଏଣିକି ରେଗୁଲାର, ଏକ୍ସ-ରେଗୁଲାର, ପତ୍ର ବିନିମୟ ପାଠ୍ୟକ୍ରମ (ରେଗୁଲାର ଓ ଏକ୍ସ ରେଗୁଲାର) ପରୀକ୍ଷାର୍ଥୀମାନେ ସେମାନଙ୍କ ଆଡ୍ମିଟ୍ କାର୍ଡ ସଂଗ୍ରହ କରିପାରିବେ। ବିଦ୍ୟାଳୟ କର୍ତ୍ତୃପକ୍ଷ ୱେବ୍ସାଇଟ୍ www.bseodisha.ac.inରେ ସ୍କୁଲ୍ କୋର୍ଡ ଓ ପାସ୍ଓ୍ବାର୍ଡ ବ୍ୟବହାର କରି ଏହି ଆଡମିଟ୍ କାର୍ଡ ଡାଉନ୍ଲୋଡ୍ କରିବା ପରେ ତାହାକୁ ପରୀକ୍ଷାର୍ଥୀଙ୍କୁ ପ୍ରଦାନ କରିବେ। କିନ୍ତୁ ପତ୍ରବିନିମୟ ପାଠ୍ୟକ୍ରମର ପରୀକ୍ଷାର୍ଥୀମାନେ ସେମାନଙ୍କର ୟୁଆଇଏନ୍ ନମ୍ବର କିମ୍ବା ପରୀକ୍ଷାର୍ଥୀଙ୍କ ନାମ ଓ ବାପାଙ୍କ ନାମକୁ ଲଗ୍ଇନ୍ କରି ଆଡ୍ମିଟ୍ କାର୍ଡ ଡାଉନଲୋଡ କରିପାରିବେ ବୋଲି ବୋର୍ଡ ପକ୍ଷରୁ ସୂଚନା ଦିଆଯାଇଛି।\nଓଡ଼ିଶାର ପ୍ରତି ୬ରେ ଜଣେ ଯକୃତ ରୋଗୀ,ମହାମାରୀ ସ୍ଥିତି ସୃଷ୍ଟି ହୋଇପାରେ : ବିଶେଷଜ୍ଞ\nକଟକ ଅଫିସ, ୧୩।୬- ସାମ୍ପ୍ରତିକ ସ୍ଥିତିରେ ରାଜ୍ୟରେ ଯକୃତ ରୋଗ କାୟା ବିସ୍ତାର କରିଚାଲିଛି। କ୍ରମଶଃ ଶୁପ୍ତ ମହାମାରୀ ରୂପ ନେବାରେ ଲାଗିଛି। ବିନା ମଦ୍ୟପାନରେ ମଧ୍ୟ ଯକୃତ ରୋଗର ଶିକାର ହେଉଛନ୍ତି ଲୋକେ। ମଦ୍ୟପାନ ନ କରି ଯକୃତରେ ଚର୍ବି ଜମିଲେ ଏହାକୁ ନାଫଲ୍ଡ ଓ ଜଟିଳ ଅବସ୍ଥାକୁ ନାସ୍ କୁହାଯାଏ। ରାଜ୍ୟର ପ୍ରତି ୩ ଜଣରେ ଜଣେ ନାଫଲ୍ଡ ଓ ୬ ଜଣରେ ଜଣେ ନାସ୍ ଜନିତ ଯକୃତ ରୋଗରେ ପୀଡ଼ିତ। ରାଜ୍ୟରେ ପ୍ରତି ୬ ଜଣରେ ଜଣେ ଗମ୍ଭୀର ଯକୃତ ରୋଗର ଶିକାର ହୋଇପାରନ୍ତି। ତେଣୁ ଏହି ରୋଗର ନିୟନ୍ତ୍ରଣ ପାଇଁ ତୁରନ୍ତ ପଦକ୍ଷେପ ନିଆଯିବା ଆବଶ୍ୟକ। ମଙ୍ଗଳବାରଠାରୁ ଆନ୍ତର୍ଜାତିକ ନାସ୍ ଦିବସ ପାଳନ ଆରମ୍ଭ ହୋଇଛି।\nସ୍ବଚ୍ଛତା ପାଇଁ ସତ୍ୟବାଦୀରେ ଚଢ଼ାଉ, ନଦୀବନ୍ଧ ପାଲଟିଛି ପାଇଖାନା\nସାକ୍ଷୀଗୋପାଳ, ୧୩।୬(ଡି.ଏନ୍.ଏ.): ସଚେତନ ହୋଇ ବି ସ୍ବଚ୍ଛତା ପ୍ରତି ଲୋକମାନଙ୍କ ଅନାଗ୍ରହ ଓ ଖାମଖିଆଲି ମନୋଭାବ ପରିବେଶକୁ ବିଗାଡ଼ି ଦେଉଛି। ସରକାରୀ ଅନୁଦାନରେ ନିର୍ମାଣ ହୋଇଥିବା ପାଇଖାନାରେ ଲୋକେ ଜାଳ ରଖୁଛନ୍ତି।\nଏଣିକି ଶ୍ରୀମନ୍ଦିରରେ ମାର୍ବଲ ପ୍ଲେଟ ବସାଇ ପାରିବେ ନାହିଁ ଭକ୍ତ\nପୁରୀ ଅଫିସ,୧୩।୬ଃ ମାନସିକଧାରୀ ଭକ୍ତମାନେ ଶ୍ରୀମନ୍ଦିରର ଚଟାଣରେ ମାର୍ବଲ ପ୍ଲେଟ ପକାଇ ଆସୁଥିଲେ। ଶ୍ରୀମନ୍ଦିର ପରିଚାଳନା କମିଟିର ନିଷ୍ପତ୍ତି ଅନୁଯାୟୀ ଏହା ଉପରେ ରୋକ ଲଗାଇଛି ଶ୍ରୀମନ୍ଦିର ପ୍ରଶାସନ। ଏଣିକି ସାଧାରଣ ଭକ୍ତମାନେ ଆଉ ମାର୍ବଲ ପକାଇ ପାରିବେ ନାହିଁ।\nଭୁବନେଶ୍ୱରରେ କ୍ୟୁ ବଜାରର ପ୍ରଥମ ଶୋ'ରୁମ୍\nଭୁବନେଶ୍ୱର, ୧୩-୬ଃକଲିକତାଭିତ୍ତିକ ଫ୍ୟାଶନ ଓ୍ବେର ଆଣ୍ଡ୍ ଆସେସରିଜ୍ ଷ୍ଟୋର 'କ୍ୟୁ ବଜାର' ଏହାର ପ୍ରଥମ ଶୋ'ରୁମ୍ ଭୁବନେଶ୍ୱରରେ ଉଦ୍ଘାଟନ କରିଛି। ଚନ୍ଦ୍ରଶେଖରପୁରଠାରେ ଏହି ଶୋ'ରୁମ୍ ସୋମବାର ଆନୁଷ୍ଠାନିକ ଭାବେ ଉଦ୍ଘାଟିତ ହୋଇଛି। ଏଠାରେ ମହିଳା, ପୁରୁଷ ଓ ଶିଶୁଙ୍କ ପାଇଁ ସମସ୍ତ ପ୍ରକାର ରେଡିମେଡ୍ ଗାର୍ମେଣ୍ଟ ଉପଲବ୍ଧ ହେବ ବୋଲି ଷ୍ଟୋରର ପ୍ରତିଷ୍ଠାତା ରାଜୀବ ଝାଲେରିଆ ପ୍ରକାଶ କରିଛନ୍ତି। ଏହି ଅବସରରେ ଓଡିଆ ଅଭିନେତ୍ରୀ ଏଲିନା ସାମନ୍ତରାୟ, ବିଧାୟକ ପ୍ରିୟଦର୍ଶି ମିଶ୍ର ଏବଂ ବିଜୟ କୁମାର ମହାନ୍ତି ପ୍ରମୁଖ ଅତିଥି ଭାବେ ଯୋଗ ଦେଇଥିଲେ। ଭୁବନେଶ୍ୱର ସ୍ମାର୍ଟସିଟି ତାଲିକାରେ ଆଗଧାଡିରେ ରହିଥିବାରୁ ଏହାକୁ କମ୍ପାନୀ ପ୍ରାଧାନ୍ୟ ଦେଇଛି। ସେହିପରି ଅସନ୍ତା ୩ ବର୍ଷ ମଧ୍ୟରେ ଦେଶରେ ପ୍ରାୟ ୧୦୦ଟି ଶୋ'ରୁମ୍ ଖୋଲିବା ସହିତ ଓଡିଶାରେ ୧୨ଟି ଶୋ'ରୁମ୍ ଖୋଲିବା ପାଇଁ ଲକ୍ଷ୍ୟ ରଖିଛି ବୋଲି ଶୋ'ରୁମ୍ ପକ୍ଷରୁ ପ୍ରକାଶ। ରଜ ପର୍ବ ସକାଶେ ବିଭିନ୍ନ ଉତ୍ପାଦ ଉପରେ ୧୦% ରିହାତି ଘୋଷଣା କରାଯାଇଛି। ସେହିପରି ନିର୍ଦ୍ଦିଷ୍ଟ ମୂଲ୍ୟର କ୍ରୟରେ ଆକର୍ଷଣୀୟ ଉପହାର ମଧ୍ୟ ରହିଛି ବୋଲି ଶୋ'ରୁମ୍ ପକ୍ଷରୁ ପ୍ରକାଶ।\nଚିଟ୍ଫଣ୍ଡ ମାମଲାଃ ୩୨ କ୍ଷୁଦ୍ର ଜମାକାରୀଙ୍କୁ ଟଙ୍କା ଫେରସ୍ତ\nକଟକ ଅଫିସ, ୧୨।୬- ଚିଟ୍ଫଣ୍ଡ୍ ସଂସ୍ଥା କଲିକତାର ବସୁନ୍ଧରା ଗ୍ରୀନ୍ ପାୱାର ଲିମିଟେଡ୍ ମଙ୍ଗଳବାର ୩୨ ଜଣ କ୍ଷୁଦ୍ର ଜମାକାରୀଙ୍କୁ ଜମା ଟଙ୍କା ଫେରସ୍ତ କରିଛି। ଚିଟ୍ଫଣ୍ଡ ତଦନ୍ତ କମିଶନ ମଦନମୋହନ ଦାସଙ୍କ ନିର୍ଦ୍ଦେଶକ୍ର୍ରମେ ଉକ୍ତ ସଂସ୍ଥା ୧୦ହଜାର ଟଙ୍କା ମଧ୍ୟରେ ଜମା ରଖିଥିବା ଏହି ଜମାକାରୀଙ୍କୁ ଦ୍ୱିତୀୟ ପର୍ଯ୍ୟାୟରେ ଅର୍ଥ ଫେରସ୍ତ କରିଛି।\nମଠସାହି ଚୋରି ଘଟଣାଃ ୩ ଗିରଫ\nକଟକ ଅଫିସ, ୧୨।୬- ପୁରୀଘାଟ ଥାନା ଅନ୍ତର୍ଗତ ଗୋପାଳଜୀଉ ଲେନ୍ ମଠସାହି ସଞ୍ଜୟ ନାୟକଙ୍କ ଘରୁ ଗତ ୯ ତାରିଖ ରାତିରେ ବଡ଼ ଧରଣର ଚୋରି ହୋଇଥିଲା। ଏହି ଘଟଣାରେ ପୋଲିସ ୩ଜଣଙ୍କୁ ଗିରଫ କରିବା ସହ ଘଟଣାର ପର୍ଦ୍ଦାଫାଶ କରିଛି।\nଅଗ୍ନିକାଣ୍ଡଃ ଫ୍ରିଜ୍ ଗ୍ୟାସ୍ ସିଲିଣ୍ଡର ଫାଟି ଗୋଦାମ ଧ୍ୱଂସ\nଚନ୍ଦ୍ରଶେଖରପୁର,୧୨ା୬ (ଡି.ଏନ୍.ଏ.) - ଚନ୍ଦ୍ରଶେଖରପୁର ଥାନା ଅନ୍ତର୍ଗତ ଚୁନୁକୁଳି ବସ୍ତିରେ ଥିବା ଏକ ଗୋଦାମ ଘରେ ମଙ୍ଗଳବାର ରାତିରେ ଅଗ୍ନିକାଣ୍ଡ ଘଟି ଲକ୍ଷାଧିକ ଟଙ୍କାର ସାମଗ୍ରୀ ପୋଡ଼ି ଯାଇଛି। ନିଆଁ ପ୍ରଭାବରେ ସେଠାରେ ଥିବା ଏକ ଫ୍ରିଜ୍ର ଗ୍ୟାସ୍ ସିଲିଣ୍ଡର ବିସ୍ଫୋରଣ ହେବାରୁ ଗୋଦାମ ଘରଟି ସମ୍ପୂର୍ଣ୍ଣ ଧ୍ୱଂସ ପାଇଯାଇଛି।\nରାଜ୍ୟପାଳଙ୍କୁ ଭେଟିଲା 'ଚିନ୍ତା ଓ ଚେତନା'ର ପ୍ରତିନିଧି ଦଳ\nଭୁବନେଶ୍ୱର,୧୨।୬(ବ୍ୟୁରୋ)- ସାମାଜିକ ଏବଂ ସାଂସ୍କୃତିକ ଅନୁଷ୍ଠାନ 'ଚିନ୍ତା ଓ ଚେତନା'ର କର୍ମକର୍ତ୍ତାମାନେ ମଙ୍ଗଳବାର ରାଜଭବନ ପରିସରରେ ରାଜ୍ୟପାଳ ଡ. ଗଣେଶୀ ଲାଲ୍ଙ୍କୁ ସାକ୍ଷାତ କରି ବିଭିନ୍ନ ବିଷୟ ନେଇ ଆଲୋଚନା କରିଛନ୍ତି।\nପ୍ରିନ୍ସ ଆଣ୍ଡ ପ୍ରିନ୍ସେସ୍ ଇଣ୍ଟର୍ନ୍ୟାଶନାଲ ଫିନାଲେରେ ଓଡ଼ିଆ ଝିଅ\nଭୁବନେଶ୍ୱର,୧୨।୬(ବ୍ୟୁରୋ)- ଅନ୍ତର୍ଜାତୀୟ ସ୍ତରୀୟ ସୌନ୍ଦର୍ଯ୍ୟ ପ୍ରତିଯୋଗିତା 'ପ୍ରିନ୍ସ ଆଣ୍ଡ ପ୍ରିନ୍ସେସ୍ ଇଣ୍ଟର୍ନ୍ୟାଶନାଲ ବିଉଟି ପ୍ୟାଜେଣ୍ଟ'ରେ ଭାରତ ତରଫରୁ ପ୍ରତିନିଧିତ୍ୱ କରିବାକୁ ଯାଉଛନ୍ତି ଜଣେ ଓଡ଼ିଆ ଝିଅ। ଆସନ୍ତା ଜୁଲାଇ ୨୫ରୁ ୩୧ ତାରିଖ ମଧ୍ୟରେ ଥାଇଲାଣ୍ଡର ଫୁକେତରେ ଅନୁଷ୍ଠିତ ହେବାକୁ ଥିବା ପ୍ରିନ୍ସ ଆଣ୍ଡ ପ୍ରିନ୍ସେସ୍ ଇଣ୍ଟର୍ନ୍ୟାଶନାଲ ଫିନାଲେକୁ ପ୍ରବେଶ କରିବାକୁ ମନୋନୀତ ହୋଇଛନ୍ତି ଭୁବନେଶ୍ୱରର ଲାବଣ୍ୟା ଦାସ।\nସ୍କୁଲ ପାଠ୍ୟକ୍ରମରେ ସାମିଲ ହେବ ରୋବୋଟିକ୍ସ ଶିକ୍ଷା\nଭୁବନେଶ୍ୱର, ୧୨।୬(ବ୍ୟୁରୋ)- ପିଲାମାନଙ୍କ ମନରେ ବୈଜ୍ଞାନିକ ଚିନ୍ତାଧାରା ସୃଷ୍ଟି କରିବା ଓ ସାରା ବିଶ୍ୱ ସହିତ ତାଳଦେଇ ଚାଲିବା ପାଇଁ ସ୍କୁଲ ପାଠ୍ୟକ୍ରମରେ ରୋବୋଟିକ୍ସ ଶିକ୍ଷା ସାମିଲ କରିବାକୁ ରାଜ୍ୟ ସରକାର ନିଷ୍ପତ୍ତି ନେଇଛନ୍ତି। ରାଜ୍ୟର କେତେକ ବଛା ବଛା ସ୍କୁଲରେ ଏହି ଶିକ୍ଷା ପ୍ରଦାନ କରିବା ପାଇଁ ବିଦ୍ୟାଳୟ ଓ ଗଣଶିକ୍ଷା ବିଭାଗ ଚିନ୍ତା କରିଛି।\nବ୍ୟାଙ୍କରୁ ଋଣ ଠକେଇ, ଅଭିଯୁକ୍ତ ଗିରଫ\nଭୁବନେଶ୍ୱର, ୧୨ା୬(ବ୍ୟୁରୋ)- ଏକ ଘରୋଇ ବ୍ୟାଙ୍କରୁ ଋଣ ଠକେଇ ଅଭିଯୋଗରେ କ୍ରାଇମ୍ବ୍ରାଞ୍ଚର ଅର୍ଥନୈତିକ ଅପରାଧ ଶାଖା(ଇଓଡବ୍ଲ୍ୟୁ) ମଙ୍ଗଳବାର ଅଭିଯୁକ୍ତ ରବୀନ୍ଦ୍ର କୁମାର ନାୟକଙ୍କୁ ଗିରଫ କରିଛି। ରବୀନ୍ଦ୍ରଙ୍କ ଘର ନୟାଗଡ଼ ଜିଲାରେ। ତାଙ୍କ ବିରୋଧରେ ଦଫା ୪୧୯, ୪୨୦, ୪୬୮,୪୭୧, ୩୪ ଆଇପିସିରେ ଏକ ମାମଲା(୧/୧୨) ରୁଜୁ ହୋଇଛି।\nଶ୍ରୀଜଗନ୍ନାଥଙ୍କ ଜମି ବିକ୍ରି ଠପ୍ଃ ୪ ବର୍ଷ ପରେ ବସିଲା ବୈଠକ, ଫଳ ଶୂନ\nପୁରୀ ଅଫିସ,୧୨ା୬ଃ ଶ୍ରୀମନ୍ଦିର ଜମି ବିକ୍ରୀ ଲାଗି ରହିଥିବା ରାଜ୍ୟସ୍ତରୀୟ ଲ୍ୟାଣ୍ଡ ସବ୍ କମିଟି ବୈଠକ ସୋମବାର ସଚିବାଳୟଠାରେ ଆଇନ ବିଭାଗ ସ୍ବତନ୍ତ୍ର ସଚିବଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଥିଲା। ୨୦୧୩ ମସିହା ପରେ ଅର୍ଥାତ ଦୀର୍ଘ ୪ ବର୍ଷ ପରେ ଏହି ବୈଠକ ବସିଥିଲା।\nଶ୍ରୀମନ୍ଦିର ବିକାଶ ପାଇଁ ୩ ଦଳର ସହଯୋଗ ରହୁଃ ଶଙ୍କରାଚାର୍ଯ୍ୟ\nପୁରୀ ଅଫିସ, ୧୨ା୬ଃ ରତ୍ନଭଣ୍ଡାର ଚାବି ହଜିବା ପ୍ରସଙ୍ଗରେ ଶଙ୍କରାଚାର୍ଯ୍ୟ ସ୍ବାମୀ ନିଶ୍ଚଳାନନ୍ଦ ସରସ୍ବତୀ ମଙ୍ଗଳବାର ମୁହଁ ଖୋଲିଛନ୍ତି। ସେ କହିଛନ୍ତି ଯେ, ଏ ସମ୍ପର୍କରେ ମୁଁ ଗଣମାଧ୍ୟମଠାରୁ ଜାଣିବାକୁ ପାଇଲି । ଶ୍ରୀମନ୍ଦିର ଏବଂ ରତ୍ନଭଣ୍ଡାରର ସୁରକ୍ଷା ଦାୟିତ୍ୱ ରାଜ୍ୟ ସରକାରଙ୍କର ।\nଏମ୍ପି ପଦରୁ ଇସ୍ତଫା ଦେଲେ ବୈଜୟନ୍ତ\nଭୁବନେଶ୍ୱର, ୧୨ା୬(ବ୍ୟୁରୋ): ମଙ୍ଗଳବାର ଏମ୍ପି ପଦରୁ ଇସ୍ତଫା ଦେଇଛନ୍ତି ବୈଜୟନ୍ତ ପଣ୍ଡା। ଏ ନେଇ ଲୋକସଭା ବାଚସ୍ପତିଙ୍କ ନିକଟକୁ ଇସ୍ତଫା ପତ୍ର ପଠାଇଥିବା ଟୁଇଟ୍ ମାଧ୍ୟମରେ ଜଣାଇଛନ୍ତି। ପ୍ରକାଶଥାଉକି, କିଛି ଦିନ ତଳେ ସେ ବିଜେଡିର ସଦସ୍ୟ ପଦରୁ ଇସ୍ତଫା ଦେଇଥିଲେ।\nଭିଜିଲାନ୍ସ ହାତରେ ବେଗୁନିଆ ଥାନା ଏସ୍ଆଇ\nବେଗୁନିଆ, ୧୨ା୬(ଡି.ଏନ୍.ଏ.): ଖୋର୍ଦ୍ଧା ଜିଲା ବେଗୁନିଆ ଥାନା ଏସ୍ଆଇ ୫ ହଜାର ଟଙ୍କା ଲାଞ୍ଚ ନେଉଥିବା ବେଳେ ମଙ୍ଗଳବାର ଅପରାହ୍ନରେ ଭିଜିଲାନ୍ସ ହାତରେ ଧରାପଡ଼ିଛନ୍ତି। ବେଗୁନିଆ ଥାନା ପିଚୁକୁଳି ଗ୍ରାମର କିଶୋର ନାଏକଙ୍କଠାରୁ ସେ ଏହି ଲାଞ୍ଚ ଟଙ୍କା ନେଉଥିଲେ।\nମହାପ୍ରଭୁଙ୍କୁ ଦର୍ଶନକଲେ ୪ ଇଡିଅଟ୍ସ କଳାକାର\nପୁରୀ ଅଫିସ, ୧୨ା୬ଃ ବୁଧବାର ରିଲିଜ୍ ହେବାକୁ ଯାଉଛି ଓଡ଼ିଆ ଚଳଚ୍ଚିତତ୍ର ୪ ଇଡିଅଟ୍ସ। ରିଲିଜ୍ ପୂର୍ବରୁ ଏହି ଚଳଚ୍ଚତ୍ରରେ ଅଭିନୟ କରିଥିବା କଳାକାରମାନେ ମଙ୍ଗଳବାର ଶ୍ରୀମନ୍ଦିର ଯାଇ ମହାପ୍ରଭୁଙ୍କୁ ଦର୍ଶନ କରିଛନ୍ତି।\nଘାରିଛି ପାଣି ଚିନ୍ତାଃ କାମରେ ଲାଗୁନି ଭୂତଳ ଜଳ ପ୍ରକଳ୍ପ\nବାହାନଗା, ୧୨ା୬(ଡି.ଏନ.ଏ.)-ବାଲେଶ୍ୱର ଜିଲା ବାହାନଗା ବ୍ଲକ ବରିପଦା ଅଞ୍ଚଳବାସୀଙ୍କୁ ପାଣି ଚିନ୍ତା ଘାରିଛି। ଗୋଟିଏ ପଟେ ଦୁଇଟି ଭୂତଳ ଜଳ ପ୍ରକଳ୍ପ କାମରେ ଆସୁ ନ ଥିବା ବେଳେ ଅନ୍ୟପଟେ ଏକମାତ୍ର ନଳକୂପରୁ ବାହାରୁଛି ଦୁର୍ଗନ୍ଧ ଓ ଗୋଳିଆ ପାଣି।\nଏସସିଏସ୍ କଲେଜରେ ଯୁକ୍ତ ତିନି ପରୀକ୍ଷା ଫଳ ପ୍ରକାଶ\nପୁରୀ ଅଫିସ,୧୨।୬ ସାମନ୍ତ ଚନ୍ଦ୍ରଶେଖର (ଏସ୍ସିଏସ) ସ୍ବୟଂଶାସିତ ମହାବିଦ୍ୟାଳୟର ଯୁକ୍ତ ୩ ଶେଷ ବର୍ଷ କଳା, ବିଜ୍ଞାନ ଏବଂ ବାଣିଜ୍ୟ ପରୀକ୍ଷା ଫଳ ସୋମବାର ପ୍ରକାଶ ପାଇଛି। ପ୍ରଥମଥର କରି ଚଏସ ବେସ୍ଡ ସବଜେକ୍ଟ (ସିବିଏସ) ପାଠ୍ୟକ୍ରମ ଅନୁଯାୟୀ ଗ୍ରେଡ ପଦ୍ଧତିରେ ପରୀକ୍ଷା ଫଳ ପ୍ରକାଶିତ ହୋଇଛି।\nସମୁଦ୍ରରେ ବୁଡ଼ି ପର୍ଯ୍ୟଟକ ମୃତ\nପୁରୀ ଅଫିସ, ୧୨।୬ଃ ସମୁଦ୍ରରେ ବୁଡ଼ି ଜଣେ ବଙ୍ଗୀୟ ପର୍ଯ୍ୟଟକଙ୍କ ମୃତ୍ୟୁ ଘଟିଛି। ମୃତକ ଜଣକ ହେଲେ କଲିକତା ସାଉଥ୍ ଚବିଶ ପ୍ରଗଣାର ପ୍ରଶାନ୍ତ ଚାନ୍ଦ(୬୦)। ବଳିଆପଣ୍ଡା ପୋଲିସ ମୃତଦେହ ଜବତ କରି ବ୍ୟବଚ୍ଛେଦ ଲାଗି ଜିଲା ମୁଖ୍ୟ ଚିକିତ୍ସାଳୟକୁ ପଠାଇଛି।
